Fiktofília

náhľad|Muž spiaci vedľa zarámovanej ilustrácie Wiktionary-chan, personifikácie projektu Wiktionary v moe štýle
Fiktofília (), fiktoromanca () alebo fiktosexualita () je dlhodobá a intenzívna náklonnosť, láska či sexuálna príťažlivosť k fiktívnej postave, ktorá nahrádza skutočnú osobu.BARRON, Victoria. Amazing ace, awesome aro: an illustrated exploration. London; Philadelphia: Jessica Kingsley Publishers, 2023. .RENDLE, Samantha. Hopeless aromantic: an affirmative guide to aromanticism. London; Philadelphia: Jessica Kingsley Publishers, 2023. .DAIGLE-ORIANS, Cody. I Am Ace: Advice on Living Your Best Asexual Life. Jessica Kingsley Publishers, 2023-02-21. .

Asexuáli používajú tieto termíny pre označenie sexuálnej identity tých, ktorých príťahujú iba fiktívne postavy a nie skutoční ľudia. Japonský termín nidžikon (z anglického výrazu 2D complex) opisuje príťažlivosť k dvojrozmerným postavám v anime a mange. Keď je cieľom romantická náklonnosť, tak ide o waifu alebo husbando.

Fiktosexuáli môžu čeliť diskriminácii alebo marginalizácii. V dôsledku toho niektorí z nich vytvorili sociálne hnutia pre boj proti normatívnym presvedčeniam, ktoré nazývajú „humánno-orientovaným sexualizmom“ () a „humanogenderizmom“ (). V roku 2019 bola na Taiwane založená prvá skupina na svete, ktorá háji fiktosexuálov. 

 Názvy v iných jazykoch 
V čínštine sa termín čǐ-sìng-liàn (zjednodušená čínština: 纸性恋; tradičná čínština: 紙性戀; doslovne „papierová sexualita“) vzťahuje iba na sexuálnu príťažlivosť k dvojrozmerným postavám.

V japončine sa termín nidžikon zvyčajne používa na opis sexuálnej príťažlivosti k dvojrozmerným postavám pochádzajúcim z anime, mangy a light novelu, ktorá je alternatívou k príťažlivosti k ľuďom z mäsa a kostí. Termín fikutosekušuaru sa však od termínu nidžikon líši a vzťahuje sa len na sexuálnu identitu. 

V maďarčine sa jedinec takejto orientácie nazýva fiktoszexuális.

 Symbol 
Symbol vlajky, s ktorou sa fiktosexuáli stotožňujú, pozostáva z dvoch čiernych, dvoch sivých a jedného fialového zvislého pruhu, ako aj z čierneho kruhu s ružovou výplňou. Čierne a sivé pruhy predstavujú nedostatok príťažlivosti k skutočným ľuďom, zatiaľ čo stredný fialový pruh predstavuje asexualitu. Čierny okraj kruhu symbolicky predstavuje bránu do fiktívneho sveta. Ružový kruh predstavuje príťažlivosť k fiktívnym postavám.

 Komunita a aktivizmus 
Existujú online komunity a fóra zaoberajúce sa fiktosexualitou. Hsi-wen Liao na Taiwane založil Taiwan Entrepot of Fictosexuality, aktivistickú organizáciu zameranú na fiktosexuálov, ktorá pôsobí v solidarite s feministickými kníhkupectvami a aktivistami LGBTQ.

V júni 2023 japonský riaditeľ školy Akihiko Kondo, ktorý sa identifikuje ako fiktosexuál, založil General Incorporated Association of Fictosexuality s cieľom poskytnúť útechu fiktosexuálom, usporadúvať stretnutia s ľuďmi s podobnými názormi a zlepšiť pochopenie tejto témy. Izumi Cudži, tajomník Seišónen kenkjúkai () Čúóvej univerzity v Tokiu, kde je tiež profesorom sociológie kultúry, opísal Konda ako „priekopníka hnutia fiktosexuálov“.

V roku 2024 založil Jú Macuura organizáciu  Fictosexual Perspective na zvyšovanie povedomia fiktosexuality v Japonsku a s cieľom archivovať skúsenosti a myšlienky fiktosexuálnych jednotlivcov.

 Reprezentácia v kultúre 
náhľad|Manželia Akihiko Kondo a Miku Hacuneová (2023)
V roku 2018 fiktosexualitu preslávilo symbolické manželstvo Japonca Akihika Kondu s virtuálnou idolkou a vocaloidkou Miku Hacuneovou.

V roku 2025 japonská spisovateľka Sajaka Muratová verejne vyhlásila: „fiktosexualita je vo mne veľmi silná.“ Vo svojom románe Vanishing World zobrazila „svet, v ktorom sa aspekty polyamórie, asexuality, aromancizmu a fiktosexuality (a sú to aspekty, nie priama korešpondencia s týmito orientáciami, ako existujú v našom svete) stávajú formujúcimi tendenciami v novom štruktúrovaní ľudských vzťahov.“

 Demografické prieskumy 
V súčasnosti existuje len málo štatistických štúdií o fiktosexualite. Demografický prieskum Japonskej organizácie pre sexuálnu výchovu z roku 2019 zistil, že 10 percent opýtaných adolescentov a mladých dospelých citovo a romanticky priťahujú fiktívne postavy.

 Referencie 

 Iné projekty 

 Pozri aj 
 aegosexualita
 demisexualita
 nidžikon
 kreslená pornografia
 shipping (fandom)
 heteronormativita
 amatonormativita
 cisgenderizmus
 waifu

 Zdroj 

Kategória:Sexuálne úchylky
Kategória:Fiktívne postavy
Kategória:Asexualita